R300 borgtog vir man wat glo verstandelik gestremde verkragŉ Man van Noordwes wat daarvan beskuldig word dat hy ŉ verstandelik gestremde tienermeisie verkrag het, is Vrydag op borgtog van R300 vrygelaat. “Die 47-jarige man sal op 15 April weer in die Delareyville-landdroshof verskyn,” het Frank Lesenyego, woordvoerder vir die nasionale vervolgingsgesag, gesê. “Die man sal dan pleit en die hofsaak kan begin, aangesien hy reeds regsverteenwoordiging het.” Die man, wie se naam nie bekend gemaak mag word totdat hy gepleit het nie, het glo die 14-jarige op 26 Maart in Agisanang informele nedersetting in Sannieshof verkrag. Kapt. Pelonomi Makau, woordvoerder van die polisie, het gesê die man het die tiener glo na sy huis geroep en haar geld gegee voordat hy haar verkrag het. -SAPA